Militær bruk av CS ved utdanning og øving er i Norge regulert i Forsvarets sikkerhetsbestemmelser for landmilitær virksomhet og også underlagt NATO-standarder. Før personell utsettes for CS i feltøvelser skal det være opplyst om at CS kan bli brukt, gassmasker skal være tilpasset og bruken av dem skal være innøvd. Sikkerhetsavstanden til områder med sivil ferdsel er 800 meter.